Botterskorsie-falafels met beetdoopsous | rooi rose Botterskorsie-falafels met beetdoopsous | rooi rose
Botterskorsie-falafels met beetdoopsous
Hierdie lekker vegetariese botterskorsie-falafels met beetdoopsous bevat kragtige antioksidante wat jou immuunstelsel versterk! Resep deur Vickie de Beer. Foto deur Lee Schwagele van crphotographic.co.za
• 800 g botterskorsie, in blokkies gesny
• 1 groen brandrissie, fyngekap
• 5 ml (1 t) komyn, fyngemaal
• 1 x 400 g blikkie-kekerertjies, gedreineer
• 80 g bulgur (bulgur wheat), in 1 k kookwater geweek
• hand vol babaspinasie, gekap
• 40 g spelt of gewone koekmeel
• 200 g fetakaas, ruweg gekrummel
• 15 ml (1 e) olyfolie
• 2 cm-gemmerstukkie, fyngekap
• 2 cm-borriestukkie, fyngekap
• 1 klein groen brandrissie, fyngekap
• 100 g gekookte beet, in blokkies gesny
• 250 ml (1 k) volroomjogurt
1 Voorverhit die oond tot 200 °C. Pak die botterskorsieblokkies op ’n oondpan uit. Gooi die olyfolie oor en geur met sout en swartpeper. Rooster vir 35-40 min. of tot goudkeurig en gaar. Laat dit afkoel.
2 Verwerk die botterskorsie, brandrissie, knoffel, komyn, kekerertjies, bulgur, koljander, spinasie en speltmeel in ’n voedselverwerker tot goed gemeng. Voeg die fetakaas by en geur met sout en swartpeper. Sit vir 1 uur in die yskas.
3 Rol die botterskorsiemengsel in happiegrootte-balletjies.
4 Verhit die olie in ’n pan oor matige hitte. Braai die falafels vir 4-5 min. aan elke kant, of tot goudkleurig.
5 Verhit die olyfolie oor matige hitte en braai die knoffel, gemmer, borrie, brandrissie en komyn vir 2 min. daarin of tot geurig.
6 Verwerk die geurmengsel, beet en jogurt in ’n voedselverwerker tot glad. Geur met sout en swartpeper.
7 Sit die falafels saam met die doopsous voor.